# Атомна електрическа централа

### от Уикипедия, свободната енциклопедия

Атомна електроцентрала. Ясно се вижда водната пара, излизаща от кулите за охлаждане. Реакторите са разположени в изолираните цилиндрични постройки.

Атомна електрическа централа (съкратено АЕЦ) е съоръжение за производство на електричество с използване на енергия, отделяна при разпад на атомното ядро, при условията на контролирана верижна реакция. В основата си представлява ТЕЦ, който използва ядрен реактор за производство на топлинна енергия, от която се произвежда електричество.

## [редактиране] История

На 20 декември 1951 година, ядреният реактор за първи път в историята е произвел пригодно за използване количество електроенергия — в сегашната Национална Лаборатория INEEL на Министерството на енергетиката на САЩ. Реактора е изработил достатъчна мощност, за да запали проста верига от четири 100-ватови лампи. След втория експеримент, проведен на следващия ден, 16-те участващи в него учени и инженери «увековечават» своето историческо достижение, като изписват имената си с тебешир върху стената на генератора.

През същия ден експерименталният реактор EBR-1 достига производството на 100 киловата — достатъчно за пълното захранване на собственото си електрооборудване.

На 30 декември 1963 година реакторът е официално спрян. На 26 август 1966 година той е обявен за национален исторически паметник. По материали на Националната лаборатория Айдахо, САЩ.

Первата в света атомна електростанция е пусната на 27 юни 1954 година в СССР, в град Обнинск, расположен в Калужска област, с мощност 5 МВт. Тя работи до 29 април 2002 г. и съдържа най-дълго работилия до момента ядрен реактор.

В България има 2 АЕЦ - един работещ (АЕЦ Козлодуй) и един в строеж (АЕЦ Белене). До началото на 2004 година в света действат 441 енергетически ядерни реактора.

Най-голямата АЕЦ в света по мощност (до 2006 година) се намира в японският град Касивадзаки префектура Ниигата — в експлоатация са 5 BWR + 2 ABWR, с пълна мощност 8,212 ГВт*е

Най-голямата производствена авария свързана с атомна електроцентрала е тази в Чернобилската АЕЦ (Чернобил, Украйна).

## [редактиране] Класификация

Атомните електроцентрали се класифицират в съответствие с поставените в тях реактори:

- Реактори с бавни неутрони, използващи специални забавители за увеличаване на вероятността за поглъщане на неутроните от ядрата на атомите на горивото
  - Реактори с лека вода
  - Графитни реактори
  - Реактори с тежка вода
- Реактори с бързи неутрони
- Субкритични реактори, използващи външни източници на неутрони
- Термоядрени реактори

## [редактиране] Принцип на действие

Картинка:Two contour water station.gif
Схема на работа на атомна електроцентрала с двуконтурен водо-воден енергетичен реактор (ВВЭР)

На рисунката е показана схемата на работа на атомна електроцентрала с двуконтурен водо-воден енергетичен ядрен реактор. Енергията, отделяна в активната зона, се предава от топлоносителя на първия контур. След това топлоносителя се изпомпва в топлообменник (парогенератор), където нагрява до кипене водата от втория контур. Получената при това пара се подава към турбини, въртящи електрогенератори. На изхода от турбините парата се подава в кондензатор, където се охлажда с голямо количество вода, идваща от водохранилище.

Компенсатора на налягането представлява доста сложна и тежка конструкция, която служи за изравняване на колебанията на налягането в контура по време на работа на реактора, възникващи за сметка на топлинното разширение на топлоносителя. Налягането в 1-я контур може да достига до 160 атмосфери (ВВЭР-1000).

Освен вода в различни реактори като топлоносител може да се използва също и течен натрий или газ. Исползването на натрий позволява да се упрости конструкцията на обвивката на активната зона на реактора (за разлика от водния контур, налягането в натриевия контур не превишава атмосферното) като се избавим от компенсатора на налягане, но създава свои трудности, свързани с повишената химическа активност на този метал.

Общото количество на контурите може да е различно за различните реактори, схемата на рисунката е дадена за реактори от типа ВВЭР (Водо-Водяной Энергетический Реактор).

При невъзможност от използване на голямо количество вода за кондензиране на парата, водата може да се охлажда в специални охладителни кули, които благодарение на своите размери обкновенно са най-изпъкващата част от атомната електроцентрала.

## [редактиране] Вижте също

- Чернобилска авария

Взето от „http://bg.wikipedia.org../../../%D0%B0/%D1%82/%D0%BE/%D0%90%D1%82%D0%BE%D0%BC%D0%BD%D0%B0_%D0%B5%D0%BB%D0%B5%D0%BA%D1%82%D1%80%D0%B8%D1%87%D0%B5%D1%81%D0%BA%D0%B0_%D1%86%D0%B5%D0%BD%D1%82%D1%80%D0%B0%D0%BB%D0%B0.html“.

Категории: Енергетика | Ядрена технология

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- English
- Esperanto
- Español
- Eesti
- فارسی
- Bahasa Indonesia
- Italiano
- 日本語
- Nederlands
- Norsk (bokmål)
- Norsk (nynorsk)
- Polski
- Русский
- Slovenščina
- Svenska
- ไทย
- 中文